သဘင်မာဲ ကၟိန်ဍုင်ဗၟာ ၂၀၂၃

သဘင်မာဲ ကၟိန်ဍုင်ဗၟာ ၂၀၂၃ မသကၠောန်ဗဒှ် နကဵုအတိုင်သၞောဝ်သဇိုင် ကၟိန်ဍုင်ဗၟာ ၂၀၀၈။ သၞာံ ၂၀၂၁ ဂိတုဖေဖဝ်ဝါရဳ ၁၊ ဂှ် ဒပ်ပၞာန်ဗၟာ ထိင်ကေတ်အဝဵုဍုင်တုဲ ဒက်ပ္တန်လဝ် ကံင်သဳစၟိန်ပြမာန်ဍုင်ရ။ အတိုင်ဥပဒေသဇိုင် ၂၀၀၈ မ္ဂး အာယုက် ကံင်သဳစၟိန်ပြမာန်ဍုင် နွံဆ ၜါသၞာံဟေင်တုဲ ဂိတုဖေဖဝ်ဝါရဳ ၁၊ ၂၀၂၃ မ္ဂး အာယုက်အိုတ်တုဲ ဆက်ဂလိုင်အာယုက်ကံင်သဳဂှ် ဟွံဂွံရ။ ဟိုတ်ဂှ်ရ နကဵု သၞောဝ်ဥပဒေသဇိုင် ၂၀၀၈ ပိုဒ်ဇၞော်-၄၂၆ မ္ဂး နကဵု ကံင်သဳဂီုကၠီု ကေုာံ ဒစဵုဒၞာဍုင် (အမျိုးသား ကာကွယ်ရေး နဲ့ လုံခြုံရေးကောင်စီ) မကော်ဂး ကာလုံ ဂှ် အဝဵု မပအပ်လဝ် ကုသကိုပ်ဗိုလ်ဇၞော် မေန်အံင်လှာင် ဂှ် သ္ဒးကလေင်ကေတ်တုဲ အပ္ဍဲပွိုင် ၆ ဂိတုဂှ် သ္ဒးကၠောန် သဘင်မာဲရောင်။ နကဵု ကမ္မရှေန်သဘင်မာဲကၟိန်ဍုင် ဟီု သဘင်မာဲ သၞာံ ၂၀၂၃ ဝွံ မၞိဟ်မဂွံဂၠိုင် ကေတ်ဖအိုတ် (First Past The Post-FPTP) ဗီုသၞောတ်ဂှ် ဟွံဆက်ရုဲတုဲ ကၠောန်အာ နကဵုသၞောတ်မာဲမပစၞးနကဵုဗၞတ် (Proportional Representation–PR) မကော်ဂး သၞောတ်ပဳအာ ရောင်။ သဘင်မာဲမတုဲကၠုင်ဂှ် နကဵု ဗော်ကျဖေါတ် မဒှ်ဗော် ကောန်ပၞာန်ရာံ က္လိဂွံမာဲ ၂၀ က္ဍိုပ်ကၠံ၊ ယဝ်ရပံင်ကဵု မၞိဟ်စၞးကောန်ပၞာန် မနွံပ္ဍဲစၠတ်ထဝ်တအ်မ္ဂး သဘင်မာဲဂတဏအ် ညးတအ် ဒက်အလဵုအသဳမာန်ရောင်ဂှ် စၟဳလဝ်ရ။ နကဵု ဍုင်ကြုက်၊ ဍုင်ရုရှာ ကေုာံ ဍုင်လ္ၚဵု ပ္ဍဲအာရှဂှ် ထံက်ဂလာန် လတူအလဵုအသဳတၟိဂှ်မာန်ရောင် တော်လဝ်ရ။

မွဲလပါ်ဂှ် ဂကောံလွပ်လွဟ်တအ်ကီု သီုကဵု ရဲဒြဟတ်ဗော်အေန်အေဝ်ဒဳတအ်ဂှ် ဒစဵုဒစး သဘင်မာဲဏအ် ညံင်ဟွံဂွံဒှ်ရ။

ဒစဵုဒစး 
ညးမနွံအခေါင်ဟီု ဗော်သွးကောန်ဂကူကရေင် ကေအေန်ယူ ပဒိုစောတောနီး ဟီု ကုဌာနပရိုင် RFA ပ္ဍဲ ဇန္နဝါရဳ ၁၅၊ ၂၀၂၃ "သဘင်မာဲ ကံင်သဳပၞာန် မသကၠောန်ဂှ် နကဵု ကမ္မတဳဗဟဵု ဗော်သွးကောန်ဂကူကရေင် ကေအေန်ယူ ဒစဵုဒစးပိုတ်ပိုတ်သ္ဂုတ်သ္ဂုတ်ရောင်ဂှ် ဖျေဟ်လဝ် သ္ဂုတ်သွာတ်ရ။ နကဵုသဘင်မာဲဏအ်ဂှ် ကံင်သဳပၞာန် ဖန်ဗဒှ် ဇကုဍေဟ်တအ် ညံင်ဂွံဒှ် ဗဗွဲဓဝ် တုဲပၠန် ညံင်သၞောဝ်ဥပဒေသဇိုင် ၂၀၀၈ ဂွံဆက်ခိုင်တန်အာပၠန်လေဝ် ဒှ်ဒၟံင်ဂှ်ရ နကဵု ကေအေန်ယူ ဒစဵုဒစး သဘင်မာဲဏအ်ရ။"

နိဿဲ